CELEX: 62015CN0424
Language: et
Date: 2015-07-31 00:00:00
Title: Kohtuasi C-424/15: Eelotsusetaotlus, mille on esitanud Tribunal Supremo (Hispaania) 31. juulil 2015 – Xabier Ormaetxea Garai ja Bernardo Lorenzo Almendros versus Administración del Estado

3.11.2015   
            
            
               ET
            
            
               Euroopa Liidu Teataja
            
            
               C 363/21
            
         Eelotsusetaotlus, mille on esitanud Tribunal Supremo (Hispaania) 31. juulil 2015 – Xabier Ormaetxea Garai ja Bernardo Lorenzo Almendros versus Administración del Estado
   (Kohtuasi C-424/15)
   (2015/C 363/26)
   Kohtumenetluse keel: hispaania
   
      Eelotsusetaotluse esitanud kohus
   
   Tribunal Supremo
   
      Põhikohtuasja pooled
   
   
      Kaebuse esitajad: Xabier Ormaetxea Garai, Bernardo Lorenzo Almendros
   
      Vastustaja: Administración del Estado
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 7. märtsi 2002. aasta direktiivi 2002/21/EÜ (1) elektrooniliste sidevõrkude ja -teenuste ühise reguleeriva raamistiku kohta tõlgendamise kohaselt võib riigi seadusandja poolt niisuguse reguleeriva ja järelevalveasutuse loomist, mis vastab mittespetsialiseerunud institutsioonilisele mudelile ja milles koondatakse muu hulgas seni eksisteerinud energia-, telekommunikatsiooni- ja konkurentsivaldkonna järelevalveasutused ühte ainsasse asutusse, pidada seda valdkonda reguleeriva liikmesriigi asutuse vastutusalasse kuuluva üldiste huvide tõhusa kaitse aspektist selle direktiiviga kooskõlas?
            
         
               2.
            
            
               Kas liikmesriigi elektrooniliste sidevõrkude ja -teenuste valdkonna reguleerivate asutuste „sõltumatuse” tingimused, millele on osutatud direktiiviga 2009/140/EÜ (2) muudetud direktiivi 2002/21/EÜ artikli 3 lõigetes 2 ja 3a, peavad olema analoogsed tingimustega, mis on nõutavad liikmesriikide isikuandmekaitse järelevalveasutuste puhul vastavalt direktiivi 95/46/EÜ (3) artiklile 28?
            
         
               3.
            
            
               Kas Euroopa Liidu Kohtu 8. aprilli 2014. aasta kohtuotsuses (4) sisalduv kohtupraktika on kohaldatav juhtumi suhtes, kus niisuguse uue õigusliku raamistiku nõuete tõttu, millega luuakse järelevalveasutus, millesse rühmitatakse kokku erinevad reguleeritud sektoreid reguleerivad liikmesriigi asutused, vabastatakse liikmesriigi telekommunikatsiooniteenuseid reguleeriva asutuse juhid ametist enne ametiaja lõppu? Kas seda ennetähtaegselt ametist vabastamist üksnes uue siseriikliku seaduse jõustumise tõttu, mitte seetõttu, et nendel ametikohtadel töötajad ei vasta enam eelnevalt siseriiklikus õiguses sätestatud isiklikele tingimustele, võib pidada direktiivi 2002/21/EÜ artikli 3 lõikega 3a kooskõlas olevaks?
            
         
      (1)  EÜT L 108, lk 33; ELT eriväljaanne 13/29, lk 239.
   
      (2)  ELT L 337, lk 37.
   
      (3)  Euroopa Parlamendi ja nõukogu 24. oktoobri 1995. aasta direktiiv 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta (EÜT L 281, lk 31, ELT eriväljaanne 13/15, lk 355).
   
      (4)  C-288/12, EU:C:2014:237.